## Pravilnik o visini nagrade odvjetniku određenom za branitelja po službenoj dužnosti

### NN 3/2005 (5.1.2005.), Pravilnik o visini nagrade odvjetniku određenom za branitelja po službenoj dužnosti

# MINISTARSTVO PRAVOSUĐA

47

Na osnovi članka 18. stavka 2. Zakona o odvjetništvu
(»Narodne novine«, broj 9/94), Ministarstvo pravosuđa donosi

## PRAVILNIK

o visini nagrade
odvjetniku odreĐenom za branitelja po sluŽbenoj duŽnosti

Članak 1.

Ovim Pravilnikom utvrđuje se visina nagrade za
rad odvjetnika određenog za branitelja po službenoj dužnosti.

Članak 2.

Odvjetniku određenom za
branitelja po službenoj dužnosti pripada nagrada za izvršeni rad po odredbama
tarife, i to:

*Tbr**.
1.*

Obrana okrivljenika u prethodnom postupku,
istražnom postupku i na raspravi pred sudovima, za svaki dan rasprave:

–
za kaznena djela za koja je predviđena          10
bodova

  novčana kazna ili kazna zatvora do 3 godine

–
za kaznena djela za koja je predviđena          15
bodova

  kazna do 5 godina zatvora

–
za kaznena djela za koja je predviđena          20
bodova

  kazna do 10 godina zatvora

–
za kaznena djela za koja je predviđena          30
bodova

  kazna preko 10 godina zatvora

Ako rasprava traje
dulje od jednog sata, za svaki sljedeći započeti sat, odvjetniku kao branitelju
po službenoj dužnosti pripada nagrada od 10 bodova.

*Tbr**.
2.*Obrana okrivljenika:

– na sjednici vijeća drugog stupnja – kao za
obranu pred sudom prvog stupnja,

– na raspravi pred sudom drugog stupnja – kao za
obranu pred sudom prvog stupnja s povišenjem od 25%,

*Tbr**.
3.* U postupku protiv maloljetnika odvjetniku kao branitelju po
službenoj dužnosti pripada ista nagrada kao za obranu po Tbr.
1.

*Tbr**.
4.* Za sastavljanje podnesaka s navođenjem činjenica i
obrazloženim dokaznim prijedlozima, odvjetniku kao branitelju po službenoj
dužnosti pripada 50% nagrade iz Tbr. 1.

*Tbr**.
5.*Za svaki obavljeni
razgovor s okrivljenikom koji se nalazi u pritvoru, odvjetniku kao branitelju
po službenoj dužnosti pripada nagrada od 15 bodova te za drugi i svaki sljedeći
započeti sat nagrada od 15 bodova.

*Tbr**.
6.* Ako je poslije podignute optužnice, optužnog prijedloga ili
privatne tužbe, a prije izvođenja dokaza došlo do obustave postupka, ili do
odgode glavne rasprave, odvjetniku kao branitelju po službenoj dužnosti pripada
50% nagrade iz Tbr. 1.

*Tbr**.
7.*Za prisutnost očevidima
i rekonstrukcijama, kao i ostalim sudskim radnjama koje sud izvodi izvan zgrade
suda, odvjetniku kao branitelju po službenoj dužnosti pripada nagrada kao za
obranu po Tbr. 1 i nagrada od 10 bodova po utrošenom
satu.

Tbr.
8.

Pravni lijekovi

1. Za žalbu okrivljenog protiv presude, žalbu na
rješenje kojim je odbijen prijedlog za izdvajanje iz spisa nezakonitih dokaza,
žalbu protiv odluke o primjeni odgojno-popravnih mjera, o primjeni mjera
sigurnosti i o upućivanju u zavod za čuvanje i liječenje, odvjetniku kao branitelju
po službenoj dužnosti pripada ista nagrada kao po Tbr.
1., uvećana za 25%.

2. Za odgovore na žalbu
protiv presude odvjetniku kao branitelju po službenoj dužnosti pripada 75%
nagrade iz Tbr. 1.

3. Za žalbu protiv
rješenja o provođenju istrage, rješenja o određivanju ili produljenju pritvora,
odvjetniku kao branitelju po službenoj dužnosti pripada nagrada po Tbr. 1.

4. Za žalbe protiv
odluke o trošku odvjetniku kao branitelju po službenoj dužnosti pripada nagrada
od 10bodova.

5. Za prigovore protiv
optužnice odvjetniku kao branitelju po službenoj dužnosti pripada 75% nagrade
iz Tbr. 1.

Tbr.
9.

Izvanredna pravna sredstva

1. Prijedlozi za ulaganje zahtjeva za zaštitu
zakonitosti – nagrada kao za žalbu protiv meritorne odluke.

2. Zahtjevi za obnovu postupka, izvanredno
preispitivanje pravomoćne presude, izvanredno ublažavanje kazne, te žalbe
protiv rješenja o odbijanju zahtjeva – nagrada po Tbr.
1.

3. Odgovori na gornje zahtjeve – 75% nagrade iz Tbr. 1.

Članak 3.

Vrijednost boda iznosi 10,00 kn.

Članak 4.

Ovaj Pravilnik stupa na snagu osam dana nakon
dana objave u »Narodnim novinama«.

Klasa: 120-02/04-01/12
Urbroj: 514-06-04-1Zagreb, 29. prosinca 2004.

Ministrica
**Vesna** **Škare Ožbolt, v. r.**

Pravilnik, NN 3/2005-47